
ΔΕΛΤΙΟ ΤΥΠΟΥ
Με αφορμή τον εορτασμό αύριο για την Ευρωπαϊκή Ημέρα Στοματικής Υγείας «Στοματική Υγεία και Κάπνισμα», ο Οδοντιατρικός Σύλλογος Μαγνησίας, αναφέρει:

1. Η χρήση του Καπνού με οποιονδήποτε τρόπο είναι η ΣΟΒΑΡΟΤΕΡΗ ΑΠΕΙΛΗ για την Υγεία που θα μπορούσε να αποφευχθεί και αποτελεί τον κύριο λόγο θανάτων που θα μπορούσαν να έχουν προληφθεί.
2. Ευθύνεται για σχεδόν 700.000 θανάτους ετησίως στην ΕΕ.
3. Μέχρι το 2030, αν δεν υπάρξουν δραματικές μειώσεις στη χρήση του Καπνού, ο αριθμός των θανάτων παγκοσμίως αναμένεται να ανέλθει στα 10.000.000 ετησίως.
4. Το 2012 κάπνιζε σχεδόν το 30% όλων των πολιτών της ΕΕ.
5. Το 70% των καπνιστών άρχισε το κάπνισμα πριν την ηλικία των 18 και το 94% των καπνιστών πριν την ηλικία των 25.
6. Το 50% των καπνιστών πεθαίνει πρόωρα. Κατά μέσο όρο οι καπνιστές χάνουν 10-15 χρόνια ζωής.
7. Για κάθε τσιγάρο που καπνίζει κανείς συντομεύεται ο κύκλος ζωής του κατά 5 λεπτά.
8. Συνδυασμένη χρήση καπνού και αλκοόλ συνδέεται με το 90% των στοματικών καρκίνων. 
9. Ο στόχος του Παγκόσμιου Οργανισμού Υγείας «να μην καπνίζει το 80% του Ευρωπαϊκού Πληθυσμού μέχρι το 2000» επιτεύχθηκε μόνο σε μία χώρα της ΕΕ, τη Σουηδία.
10. Οι δαπάνες υγειονομικής περίθαλψης, με συντηρητικές εκτιμήσεις, για την αντιμετώπιση των βλαπτικών συνεπειών του Καπνίσματος ανέρχονται σε 25,3 δις ευρώ.


